cyanic-selkie/wikianc huggingface dataset:
யாங் டி பெர்துவான் நெகாரா
சிங்கப்பூர்
1959-ஆம் ஆண்டுக்கு முன்னர், ஐக்கிய இராச்சியத்தின் பிரதிநிதியாக ஒரு காலனித்துவ ஆளுநர் (Governor of Singapore), சிங்கப்பூரில் பொறுப்பு வகித்தார். சிங்கப்பூருக்குச் சுயாட்சியை வழங்கிய அரசியலமைப்பின் திருத்தங்களைத் தொடர்ந்து, காலனித்துவ ஆளுநர் எனும் பதவி யாங் டி பெர்துவான் நெகாரா என்று மாற்றம் காணப்பட்டது.
யாங் டி பெர்துவான் நெகாரா எனும் பதவி ஓர் அரசுத் தலைவர் என்று நேரடியாக அர்த்தம் கொண்டு இருந்த போதிலும், அரசியலமைப்பு ரீதியில், சட்டப்படியாக ஒரு தலைமை நிர்வாகி போல செயல்பட வேண்டிய நிலையில் இருந்தது.
சிங்கப்பூரின் முதல் யாங் டி பெர்துவான் நெகாரா
ஓர் இடைக்கால ஏற்பாட்டின் கீழ், சிங்கப்பூரின் கடைசி காலனித்துவ ஆளுநர் சர் வில்லியம் கூடே (Sir William Goode) என்பவர்; 1959 ஜூன் 3-ஆம் தேதி முதல் 1959 டிசம்பர் 3-ஆம் தேதி வரையில் சிங்கப்பூரின் முதல் யாங் டி பெர்துவான் நெகாராவாகப் பணியாற்றினார்.
அதன் பின்னர் அந்தப் பொறுப்பை யூசுப் இசாக் (Yusof bin Ishak) ஏற்றுக் கொண்டார். இவர் பதவி ஏற்ற அதே 1959 டிசம்பர் 3-ஆம் தேதிதான் சிங்கப்பூருக்கான புதிய தேசியக் கொடி; மரபுச் சின்னம் (coat of arms); நாட்டுப் பண் ஆகியவை பெறப்பட்டன.
1963-ஆம் ஆண்டில் சிங்கப்பூர் அரசு, மலேசியாவின் 14-ஆவது மாநிலமாக இணைக்கப்பட்ட பின்னரும் யாங் டி பெர்துவான் நெகாரா பதவி தக்க வைக்கப்பட்டது. அந்தக் கட்டத்தில் சிங்கப்பூரின் யாங் டி பெர்துவான் நெகாரா; மலேசியாவின் யாங் டி பெர்துவான் அகோங் அவர்களின் கீழ் செயல்பட்டு வந்தார்.
சிங்கப்பூரின் சட்ட அமைப்பு திருத்தம்
1965 ஆகஸ்டு 9-ஆம் தேதி, மலேசியா கூட்டமைப்பில் இருந்து சிங்கப்பூர் வெளியேற்றப்பட்டது. பின்னர், காமன்வெல்த் நாடுகளின் (Commonwealth of Nations) உறுப்பினர் நாடுகளில் சிங்கப்பூர் ஒரு சுதந்திர நாடானது.
சிங்கப்பூரின் சட்ட அமைப்பு திருத்தம் செய்யப்பட்டது. சிங்கப்பூர் ஒரு குடியரசு. நாடானது (Republic of Singapore Independence Act). அத்துடன் யாங் டி பெர்துவான் நெகாரா பதவி மற்றம் செய்யப்பட்டது. அதிபர் எனும் பதவி உருவாக்கப் பட்டது.
புரூணை
புரூணை
புரூணை நாட்டில், அதன் மன்னர் (Sultan of Brunei), யாங் டி பெர்துவான் நெகாரா புரூணை டாருல் சலாம் (Yang Di-Pertuan Negara Brunei Darussalam) என்றும் அழைக்கப் படுகிறார்.
ஆனாலும், புரூணை நாட்டு மரபுகளின்படி, புரூணை நாட்டின் சுல்தான் அவர்கள்; கெபாவா டூலி யாங் மகா மூலியா (KDYMM) பதுகா செரி பகிந்தா சுல்தான் (Kebawah Duli Yang Maha Mulia (KDYMM) Paduka Seri Baginda Sultan) என்றே அழைக்கப் படுகிறார். அரசாங்கத் தலைவர் யாங் டி பெர்துவான் நெகாரா புரூணை டாருல் சலாம் (Yang Di-Pertuan Negara Brunei Darussalam) அழைக்கப் படுகிறார்.
வெளி இணைப்புகள்
பகுப்பு:மலேசிய முடியாட்சி  பகுப்பு:சிங்கப்பூரின் வரலாறு பகுப்பு:புரூணை
கண்டமத்து கேசவப்பிள்ளை
கண்டமத்து செண்பகராமன் பத்மநாபன் கேசவப்பிள்ளை (Chempakaraman Padmanabhan Kesava Pillai Avergal of Kandamath) (1830-1924) இவர் ஓர் இந்திய ஜமீந்தாராக இருந்தார். திருவாங்கூரின் ஜென்மிகளில் ஒருவரான இவர், மூலம் திருநாளின் பிரபலமான அரசவையில் உறுப்பினராக இருந்தார். மருமக்கதாயம் வாரிசு சட்டங்களில் மாற்றங்களை கடுமையாக எதிர்த்ததற்காக இவர் அறியப்பட்டார்.
ஆரம்ப கால வாழ்க்கை
இவர் திருவிதாங்கூரில் உள்ள வைக்கம் என்ற இடத்தில் பிறந்தார். அங்கு இவரது தந்தை நீலகண்டன் நம்பூதிரிப்பாடு வைக்கம் கோயிலுடன் இணைக்கப்பட்ட ஒரு பிரசங்க பிரமுகராக இருந்தார். இவரது தாயார் கண்டமத்தின் நிலப்பிரபுத்துவ தலைவர்களின் குடும்பத்தைச் சேர்ந்தவராவார்.
சீர்திருத்தங்கள்
மூலம் திருநாளின் புதிதாக அமைக்கப்பட்ட அரசவையில் மகாராஜாவால் நெய்யாற்றிங்கரை பகுதிக்கு இவர் பரிந்துரைக்கப்பட்டு, அங்கிருக்கும் தனது நிலங்களை பிரதிநிதித்துவப்படுத்தினார். தீண்டாமை, சிறு குற்றங்கள், தாழ்த்தப்பட்ட வகுப்பினரின் தண்டனை குறித்து இவர் தாராளவாத பார்வையைக் கொண்டிருந்தார். தொழிலாள வர்க்கத்தின் கல்விக்கும் பொது மேம்பாட்டிற்காகவும் பல்வேறு சீர்திருத்தங்களைத் தொடங்கினார். நெய்யாற்றிங்கராவின் செங்காலில் உள்ள பள்ளி பொட்டாவில் தேவாலயப் பள்ளியைக் கட்டுவதற்கும் நடத்துவதற்கும் இவர் ஆங்கிலேய தேவாலயத்திற்கு நிலம் ஒதுக்கினார்.
இறப்பு
இவர் 1924இல் திருவிதாங்கூரில் இறந்தார்.
குறிப்புகள்
பகுப்பு:மலையாள நபர்கள் பகுப்பு:1924 இறப்புகள் பகுப்பு:1830 பிறப்புகள்
பூவே பூச்சூடவா (தொலைக்காட்சித் தொடர்)
பூவே பூச்சூடவா என்பது ஜீ தமிழ் தொலைக்காட்சியில் 24 ஏப்ரல் 2017 திங்கள் முதல் சனி வரை ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சித் தொடர் ஆகும்.
இந்த தொடரில் கார்த்திக் வாசுதேவன், ரேஷ்மா முரளிதரன், கிருதிகா லட்டு, மதன் பாண்டியன், தினேஷ் கோபாலசாமி, மீனாகுமாரி, உமா பத்மநாபன், யுவராணி, மோனிஷா அர்ஷக் போன்ற பலர் நடித்துள்ளார்கள். இந்த தொடர் காதலும் காதலால் குடும்ப உறவில் ஏற்படும் ஊடல்களையும் பிரச்சனையையும் சொல்லுகின்றது. இந்த தொடர் 4 செப்டம்பர் 2021 ஆம் ஆண்டு அன்று அத்தியாயங்களுடன் நிறைவு பெற்றது.
கதைச்சுருக்கம்
சாதாரண நடுத்தர குடும்பத்தை சேர்ந்த பஸ் கண்டக்டரின் மகள்களான சக்தி மற்றும் மீனாட்சி. குடுப்பதிற்காக எதையும் செய்பவள். அக்கா மீனாட்சி பணக்கார வீட்டு சுந்தரை காதலிக்க, அக்காவின் திருமணத்திற்காக சுந்தரின் அண்ணா சிவாவை திருமணம் செய்ய வெட்டிய சூழ்நிலை. திருமணத்திற்கு பிறகு இருவரும் ஒருவரை ஒருவர் எப்படி புரிந்து கொள்கின்றார்கள் என்பது தான் கதை.
ஒளிபரப்பு நேரம் மாற்றம்
இந்த தொடர் ஏப்ரல் 24ஆம் திகதி 2017 முதல் திங்கள் முதல் வெள்ளி வரை இரவு 8 மணிக்கு ஒளிபரப்பாகி நேயர்கள் மத்தியில் நல்ல வரவேட்பை பெற்றது. பெப்ரவரி 25, 2019 முதல் திங்கள் முதல் சனிக்கிழமை வரை இரவு 7:30 - 8:30 மணி வரை நேரத்திற்கு ஒளிபரப்பானது.
அதற்க்கு பிறகு நாச்சியார்புரம் என்ற தொடருக்காக இந்த தொடர் சூலை 8, 2019 முதல் திங்கள் முதல் வெள்ளி வரை இரவு 7:30 மணிக்கு நேரம் மாற்றப்பட்டு ஒளிபரப்பாகி வந்தது. மறுபடியும் நீதானே எந்தன் பொன்வசந்தம் என்றப் புதிய தொடருக்காக இந்தத் தொடர் பிப்ரவரி 24, 2020 முதல் மாலை 6:30 நேரம் மாற்றப்பட்டு ஒளிபரப்பானது.
பின்னர் கொரோனாவைரசு காரணத்தால் இந்த தொடர் 27 மார்ச் 2020 முதல் தற்காலிகமாக நிறுத்தப்பட்டு 27 ஜூலை 2020 முதல் திங்கள் முதல் சனிக்கிழமை வரை இரவு 7 மணிக்கு புதிய நேரத்தில் ஒளிபரப்பானது. பிறகு, சூர்யவம்சம் என்ற புதியத் தொடருக்காக மீண்டும் நேரம் மாற்றப்பட்டு, 27 செப்டம்பர் 2020 முதல் திங்கள் முதல் சனிக்கிழமை வரை மாலை 6:30 மணிக்கு ஒளிபரப்பானது. மீண்டும் திருமதி ஹிட்லர் என்ற புத்தம் புதிய தொடருக்காக 6:30 மணியிலிருந்து மாலை 6 ஒளிபரப்பாகி 23 ஆகத்து 2021 முதல் இரவு 10:30 மணிக்கு ஒளிபரப்பானது.
நடிகர்களின் தேர்வு
இந்தத் தொடரின் நாயகியாக ரேஷ்மா, சக்தி என்ற முக்கிய பெண் கதாபாத்திரத்தில் நடிக்கிறார். இது அவரது முதல் சீரியல் என்றாலும். அவர் முன்னர் டான்ஸ் ஜோடி டான்ஸ் என்ற நடன நிகழ்ச்சியில் போட்டியாளராக அறியப்பட்டார். தினேஷ் கோபாலசாமி, சிவா என்ற கதாபாத்திரத்தில் நடிக்க தேர்வு செய்யப்பட்டார். பிறகு, பகுதி 612 இலிருந்து, கார்த்திக் வாசுதேவன் சிவா என்ற கதாபாத்திரத்தில் நடிக்கிறார். சுபத்திரா என்ற கதாபாத்திரத்தில் நடிகை யுவராணி தேர்ந்தெடுக்கப்பட்டார். பின்பு மீனாகுமாரி சுபத்திரா என்ற கதாபாத்திரத்தில் நடித்துள்ளார்.
குறிப்பு
இது ஒரு வருதினி பரிணயம்' என்ற தெலுங்கு மொழி தொடரின் தமிழ் மறுதயாரிப்பாகும்.
வேறு மொழிகளில் மறுதயாரிப்பு
இந்த தொடர் ஜீ தெலுங்கு தொலைக்காட்சியில் ஒளிபரப்பான வருதினி பரிணயம் என்ற தொடரின் தமிழ் மறு ஆக்கத் தொடர் ஆகும். தமிழ் பதிப்பில் இந்த தொடர் வெற்றி அடைந்ததால் தமிழிருந்து கன்னடம் மற்றும் மலையாளம் மொழிகளில் மறு ஆக்கம் செய்யப்பட்டுள்ளது என்பது குறிப்பிடத்தக்கது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:தொலைக்காட்சியில் கோவிட்-19 தொற்றுநோயின் தாக்கம் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
அழகிய தமிழ் மகள்
அழகிய தமிழ் மகள் என்பது ஜீ தமிழ் தொலைக்காட்சியில் 28 ஆகத்து 2017 முதல் 14 சூன் 2019 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பாகி, 457 அத்தியாயங்களுடன் நிறைவு பெற்ற காதல் விளையாட்டு மற்றும் குடும்பப் பின்னணியை கொண்ட தொலைக்காட்சி நாடகத் தொடர் ஆகும். இது 'முத்யால முக்கு' என்ற தெலுங்கு மொழித் தொடரின் மறு ஆக்கம் ஆகும்.
இந்த தொடரை சுனில் மற்றும் கவிதாபாரதி ஆகியோர் இயக்க, சீலா ராஜ்குமார், புவியரசு, சத்திய சாய், சுபாலக்ஷ்மி போன்ற பலர் நடித்துள்ளார்கள்.
கதைச்சுருக்கம்
கபடி விளையாடியிலும் படிப்பிலும் ஆர்வம் உள்ள பூங்கொடி என்ற கிராமத்து பெண், மாரி என்ற தோழியுடன் சென்னைக்கு செல்கிறாள் அங்கு அவளுக்கு வரும் தடைகளை தாண்டி எப்படி வெற்றி கொள்கின்றாள் என்பது தான் கதை.
வேறு மொழிகளில் மறுதயாரிப்பு
இது ஒரு தெலுங்கு மொழி தொடரின் தமிழ் மறுதயாரிப்பு எனினும் இவ் தொடர் தமிழிருந்து கன்னடம் மொழிக்கு மறுதயாரிப்பு செய்யப்பட்டுள்ளது. அதே தருணம் இந்த தொடரின் பல காட்சிகள் தமிழ் நேயர்களுக்கேட்ப மாற்றப்பட்டுள்ளது என்பது குறிப்பிடத்தக்கது.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தீக்காக்கை
தீக்காக்கை அல்லது மலபார் தீக்காக்கை என்று அழைக்கப்படும் இப்பறவை, வண்டுகுத்தி (trogon) எனும் இனத்தைச் சார்ந்தது. இலங்கையின் காடுகளில் காணப்படுகிறது. இந்தியாவில் குறிப்பாக மேற்குத் தொடர்ச்சி மலை மற்றும் கிழக்குத் தொடர்ச்சி மலை போன்ற மலைக் காடுகளில் காணப்படுகிறது.
அகிவா கோல்ட்ஸ்மேன்
'''அகிவா ஜே. கோல்ட்ஸ்மேன்''' (Akiva J. Goldsman) (பிறப்பு: சூலை 7, 1962) என்பவர் அமெரிக்க நாட்டு திரைப்பட இயக்குனர், திரைக்கதை ஆசிரியர் மற்றும் [திரைப்படத் தயாரிப்பாளர் ஆவார். இவர் பிரபலமான நாவல்களின் தழுவல்களை தயாரிப்பதில் பெயர் பெற்றவர்.
இவர் திரைக்கதை எழுத்தாளராக தி கிளையண்ட் (1994), பேட்மேன் பெரெவர் (1995), பேட்மேன் & ராபின் (1997), ஐ ரோபோ (2004), சிண்ட்ரெல்லா மேன் (2005) மற்றும் ஐ ஆம் லெஜண்ட் (2007) போன்ற பல திரைப்படங்களில் பணிபுரிந்துள்ளார். இவர் 2002 ஆம் ஆண்டில் சிறந்த தழுவல் திரைக்கதைக்கான விருதையும், 2001 ஆம் ஆண்டு வெளியான எ பியூட்டிஃபுல் மைன்டு திரைப்படத்திற்கான சிறந்த திரைக்கதைக்கான கோல்டன் குளோப் விருதையும் பெற்றார், இது சிறந்த படத்திற்கான அகாதமி விருதையும் வென்றது. பின்னர் இவர் 2006 இல் மீண்டும் எ பியூட்டிஃபுல் மைன்டு இயக்குநரான ரான் ஹவர்டு உடன் இணைந்து டான் பிரவின் நாவலான த டா வின்சி கோட் என்ற நாவலை படமாக்கினார்கள். அதை தொடர்ந்து இவர் 2009 ஆம் ஆண்டின் தொடர்ச்சியான ஏஞ்சல்ஸ் அண்ட் டெமான்ஸ் என்ற படத்திற்காக திரைக்கதையையும் எழுதினார்.
தீக்காக்கை
பெயர்கள்
தமிழில்          :தீக்காக்கை
அகிவா கோல்ட்ஸ்மேன்
இவர் 2018 ஆம் ஆண்டு முதல் டிசி காமிக்ஸ் தொலைக்காட்சித் தொடரான டைட்டன்சு மற்றும் பாரமவுண்ட் பிளஸ் தொடரான இசுடார் இட்ரெக்: பிகார்ட் மற்றும் அதன் தொடரிசியான இசுடார் இட்ரெக்: தி நெக்ஸ்ட் ஜெனரேஷன் மற்றும் இசுடார் இட்ரெக்: நெமசிசு ஆகியவற்றை இணைந்து உருவாக்குவதற்கு பெயர் பெற்றவர்.
வெளியிணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:அமெரிக்க யூதர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க ஆண் எழுத்தாளர்கள் பகுப்பு:தொலைக்காட்சி தயாரிப்பாளர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:தொலைக்காட்சி இயக்குநர்கள் பகுப்பு:அமெரிக்கத் திரைக்கதை எழுத்தாளர்கள் பகுப்பு:அமெரிக்க தொலைக்காட்சி எழுத்தாளர்கள்
தீக்காக்கை
பெயர்கள்
ஆங்கிலப்பெயர்  :Malabar Trogon அறிவியல் பெயர் :Harpactes faciatus
உடலமைப்பு
31 செ.மீ.- பல வண்ணங்களில் தோற்றம் தரும். இதன் தலைப் பகுதி புகைக் கருப்பாகவும், முதுகு மஞ்சள் தோய்ந்த பழுப்பாகவும், வயிறு இளஞ்சிவப்பாகவும் இருக்கும். மார்பிற்கும் வயிற்றிற்கும் இடையே வெள்ளைப்பட்டை உண்டு. பெண் பறவை படத்தில் உள்ளதுபோல மங்கிய நிறம் கொண்டது.
உணவு
கிளைகளிடையே தாவிப்பறந்து கம்பளிப் பூச்சி, வண்டு, வெட்டுக்கிளி, சில்வண்டு ஆகியவற்றை இரையாகப் பிடிக்கும். ம்யூவ் என்ற தனித்த குரல் ஒலிகொண்டு இது இருப்பதைத் தெரியலாம். முதுகுப் பக்கமே பார்ப்பவர்களுக்குத் தெரியும்படியாகக் கிளைகளில் அமரும் விசித்திரப் பழக்கம் உடையது. கிளைகளில் குப்புறத் தொங்கியபடியும் இலைக் கொத்துகளின் முன் இறக்கையடித்து பறந்தபடியும் பூச்சிகளைப் பிடிக்கும் பழக்கமும் உண்டு.
இனப்பெருக்கம்
பிப்ரவரி முதல் மே முடிய முறிந்த, காய்ந்த மரங்களின் பொந்துகளில் தரையிலிருந்து 6 மீ-க்கு உள்ளாக 2 முதல் 4 முட்டைகள் இடும்.
வெளி இணைப்புகள்
பகுப்பு:தென்னிந்தியப் பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:திரோகன்கள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
நியு தெக்ரி
நியு தெக்ரி (New Tehri) வட இந்தியாவின் உத்தராகண்ட் மாநிலத்தில் உள்ள தெக்ரி கார்வால் மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் ரிஷிகேஷிலிருந்து 74 கிலோ மீட்டர் தொலைவில் உள்ளது. கிபழைய தெக்ரி நகரம் பகீரதி ஆறும், பிலங்கா ஆறும் கூடுமிடத்தில் உள்ளது. இப்பழைய தெக்ரி நகரம் கார்வால் இராச்சியத்தின் தலைநகராக விளங்கியது. பகீரதி ஆற்றின் குறுக்கே தெக்ரி அணை கட்டிய போது, பழைய தெக்ரி நகரம் மூழ்கியதால், புது தெக்ரி நகரம் நிறுவப்பட்டது.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 13 வார்டுகளும், 6,175 வீடுகளும் கொண்ட நியு தெக்ரி நகரத்தின் மக்கள்தொகை 24,014 ஆகும். அதில் ஆண்கள் 13,172 மற்றும் பெண்கள்  10,842  ஆக உள்ளனர். பாலின விகிதம் 1000 ஆண்களுக்கு, 823 பெண்கள் வீதம் உள்ளனர். சராசரி எழுத்தறிவு 90.55% ஆகும். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 2483 10.34% ஆகும். மக்கள் தொகையில் இந்துக்கள் 92.15%, இசுலாமியர் 6.63%, சீக்கியர்கள் 0.50% ஆக உள்ளனர்.
வெளி இணைப்புகள்
பகுப்பு:உத்தராகண்ட மாநில ஊர்களும் நகரங்களும்
கோடங்கிபாளையம் ஊராட்சி (திருப்பூர் மாவட்டம்)
கோடங்கிபாளையம் ஊராட்சி தமிழ்நாட்டில் திருப்பூர் மாவட்டத்தில், பல்லடம் வட்டத்தில், சாமலாபுரம் உள்வட்டத்தில் அமைந்துள்ளது.
மேற்கோள்கள்
பகுப்பு:திருப்பூர் மாவட்ட ஊராட்சிகள்
சார்லசு ரோவன்
சார்லசு ரோவன் (Charles Roven) (பிறப்பு: ஆகத்து 2, 1949) என்பவர் அமெரிக்க நாட்டு திரைப்படத் தயாரிப்பாளர் மற்றும் அட்லஸ் என்டர்டெயின்மென்ட் நிறுவனத்தின் தலைவர் மற்றும் இணை நிறுவனர் ஆவார். இவர் த டார்க் நைட் (2008), மேன் ஆப் ஸ்டீல் (2013), தி சூசைட்டு இசுக்வாட்டு (2016), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), வொண்டர் வுமன் 1984 (2020) மற்றும் தி சூசைட்டு இசுக்வாட்டு (2021) போன்ற மீநாயகன் திரைப்படங்களை தயாரித்ததற்காக அறியப்படுகிறார்.
இவரது திரைப்படமான அமெரிக்கன் ஹஸ்ல் என்ற படம் 2014 ஆம் ஆண்டில் சிறந்த திரைப்படத்திற்கான அகாதமி விருதுக்கு பரிந்துரைக்கப்பட்டது, மேலும் 9 பிரிவுகளிலும் பரிந்துரைக்கப்பட்டார். அதை தொடர்ந்து சனவரி 2018 இல் தனது பணிக்காக டேவிட் ஓ. செல்ஸ்னிக் சாதனை விருதை இவர் அமெரிக்காவின் தயாரிப்பாளர் சங்கத்திடமிருந்து பெற்றார்.
வெளியிணைப்புகள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள்
எழுமூர் அர்த்தநாரீசுவரர் திருக்கோயில்
எழுமூர் அர்த்தநாரீசுவரர் திருக்கோயில் என்பது சென்னை மாவட்டத்தின் எழும்பூர் புறநகர்ப் பகுதியில் உள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.
அமைவிடம்
சென்னை பூந்தமல்லி நெடுஞ்சாலையில் ஆராவமுதன் தோட்ட தெருவில் அமைந்துள்ளது.
இறைவன், இறைவி
இக்கோயிலில் உள்ள மூலவர் அர்த்தநாரீஸ்வரர் என்றழைக்கப்படுகிறார். இங்குள்ள இறைவி திரிபுரசுந்தரி. ஆயிரம் ஆண்டுகளுக்கு முன் தோன்றிய சுயம்பு லிங்கம் இதுவாகும்.
பிற சன்னதிகள்
லட்சுமி நாராயணர், தட்சிணாமூர்த்தி, துர்க்கை, நவக்கிரகங்கள் ஆகியோருக்கான சன்னதிகள் உள்ளன.
வெளி இணைப்புகள்
கோயில் அமைவிடம் கோயில் அமைவிடம்
பகுப்பு:சென்னை மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
நியூட்டன் (திரைப்படம்)
நியூட்டன் (Newton ) என்பது 2017 ஆண்டைய இந்தித் திரைப்படமாகும். இப்படத்தை உடன் எழுதி இயக்கியவர் அமித் வி. மசார்கார். இப்படத்தின் நட்சத்திரங்கள்  தேசிய விருது பெற்ற ராஜ்குமார் ராவ், பங்கஜ் திரிபாதி, அஞ்சலி பாட்டீல், ரகுபிர் யாதவ் ஆகியோராவர்.
இப்படத்தை டிரிஷியம் பிலிம்ஸ் நிறுவனத்தின் மனிஷ் முந்த்ரா தயாரித்துள்ளார். அமித் மசார்கார் இயக்கிய இரண்டாவது படம் இது. அவரது முதல்படம் 2013 ஆம் ஆண்டில் வெளியான படமான சுலேமணி கீதாவுக்கு ஆகும்.
நியூட்டன் திரைப்பமானது 67 வது பெர்லின் சர்வதேச திரைப்பட விழாவில் திரையிடப்பட்டது, மற்றும் வட அமெரிக்க டிரிபேகா திரைப்பட விழாவில் சர்வதேச சர்வதேச கதைப் போட்டித் தொடரில் திரையிடப்பட்டது. மேலும்  இது 90 வது அகாடமி விருதுகளில் சிறந்த வெளிநாட்டு மொழி திரைப்படத்திற்கான போட்டிக்கு இந்தியாவின் சார்பில் போட்டியிட தேர்ந்தெடுக்கப்பட்டது.
கதை
தேர்தலுக்காக பழங்குடி மக்களிடையே, ‘உங்களுக்கு மடிக்கணிணியும், செல்பேசியும் தருகிறோம்’ என்று பரப்புரை செய்து வாக்கு சேகரிக்க வரும் பழங்குடி அரசியல் தலைவர் ஒருவரை மாவோயிஸ்ட்டுகள் சுட்டுக்கொல்வதிலிருந்து இந்தப் படம் தொடங்குகிறது.
கதையின் முதன்மைக் கதாபாத்திரமான நுட்டன் குமார். நண்பர்கள், உறவினர்கள் போன்றோரின் கிண்டலின் காரணமாக, தனது பெயரை நியூட்டன் என்று மாற்றிக்கொள்கிறான். இந்த மத்திய தர இளைஞனுக்கு ஆட்சியர் அலுவலகத்தில் வேலை பார்கிறான். சரியான நேரத்துக்கு அலுவலகம் வந்து சரியான நேரத்துக்கு புறப்படும் பொறுப்புமிக்க அரசு ஊழியன். ‘எதையாவது மாற்றாத வரை, எதுவுமே மாறாது’ என்ற விஞ்ஞானி நியூட்டனின் தத்துவத்தின் மீது நம்பிக்கை வைத்திருப்பவன்.
இந்நிலையில் நாடாளுமன்ற தேர்தல் பணிக்காக சத்தீஸ்கர் மாநிலத்துக்கு அனுப்பப்படுகிறான். இது அவனுடைய வாழ்க்கையையும், இந்த நாட்டையும் புரிந்துகொள்ள நாடாளுமன்றத் தேர்தல் பணி அமைகிறது. சுரங்க நிறுவனங்களின் சுரண்டல், மாவோயிஸ்ட்டுகளுக்கும் பாதுகாப்புப் படையினருக்கும் இடையில் மாட்டிக் கொண்டு திண்டாடுதல், வறுமை, கல்வி, மருத்துவம், சாலை போன்ற அடிப்படைத் தேவைகள் பூர்த்தி செய்யப்படாதது உள்ளிட்ட காரணங்களால், மத்திய, மாநில அரசுகளின் மீது அங்குள்ள பழங்குடிகள் நம்பிக்கை அற்று உள்ளனர். எனவே, அவர்களுக்குத் தேர்தல் மீதும் நம்பிக்கை இல்லை.
வரவேற்பு
நியூட்டன் திரைப்படம் பெர்லின் சர்வதேசத் திரைப்பட விழாவில் திரையிடப்பட்டு வரவேற்பை பெற்றது. மேலும் இது கருத்துக்களப் பிரிவ்வில் சிறந்த படத்திற்கான சிஐசிஏஇ விருதையும் வென்றது. கலிபோர்னியாவின் லாஸ் ஏஞ்சல்ஸ்சின், ஹாலிவுட்டில் உள்ள டால்பி அரங்கில் 2018 மார்ச் 4 அன்று நடைபெறும் 90 வது அகாடமி விருதுகளுக்காக இந்தியாவின் அதிகாரப்பூர்வமாக இது நுழைகிறது. நியூட்டன் படமானது இந்திய ஒன்றிய அரசிடமிருந்து ஒரு கோடி ரூபாய் மானியம் பெறும் முதல் இந்திய திரைப்படமாகும்.
வெளியீடு
நியூட்டன் திரைப்படமானது 2017 செப்டம்பர் 22 அன்று இந்தியாவில் 350 அரங்குகளில் திரையிடப்பட்டது.
மேற்கோள்கள்
பகுப்பு:2017 இந்தித் திரைப்படங்கள்
சிறீ மூலம் பிரபல சட்டசபை
சிறீ மூலம் பிரபல சட்டசபை (Sree Moolam Popular Assembly) என்பது கேரளாவின் திருவிதாங்கூர் மாநிலத்தில் இருந்த இந்திய வரலாற்றில் பிரபலமாக தேர்ந்தெடுக்கப்பட்ட முதல் சட்டமன்றமாகும்.
இதன் முன்னோடி சட்டமன்ற சபை திருவிதாங்கூரில் 1888 இல் எட்டு நியமிக்கப்பட்ட உறுப்பினர்களுடன் உருவாக்கப்பட்டது. 1886 ஆம் ஆண்டில் திருவிதாங்கூர் மகாராஜாவாக மாறிய மூலம் திருநாள் ராமவர்மா, 1888 மார்ச் 30 இல் இதை நிறுவினார். 1898 ஆம் ஆண்டில், சபை உறுப்பினர்களின் எண்ணிக்கை 15 ஆக உயர்த்தப்பட்டது. இதில் ஒன்பது பேர் அதிகாரிகளாகவும், ஆறு பேர் அதிகாரிகள் அல்லாதவர்களாகவும் இருந்தனர்.
அமைப்பு
1904 ஆம் ஆண்டில், சிறீ மூலம் பிரபல சட்டமன்றம் (உள்ளூர் மொழியில் சிறீ மூலம் பிரஜா சபை என்று அழைக்கப்படுகிறது) என்று அழைக்கப்படும் கீழவை 88 உறுப்பினர்களுடன் உருவாக்கப்பட்டது. நிர்வாகத்தில் மக்களுடைய பங்களிப்பை அதிகரிப்பதாக இருந்தது. நில உரிமையாளர்களும் வணிகர்களின் பிரதிநிதிகளும் மட்டுமே இதன் உறுப்பினர்களாக இருந்தனர். இது சட்டமன்றம் அல்ல என்றாலும், மக்களுக்கு அவர்களின் தேவைகள், விருப்பங்கள் அல்லது குறைகளை அரசாங்கத்தின் கவனத்திற்குக் கொண்டுவருவதற்கும், அரசாங்கக் கொள்கைகளை, நடவடிக்கைகளை மக்களுக்கு நன்கு தெரியப்படுத்துவதற்கும் இது ஒரு வாய்ப்பாக இருந்தது. சட்டமன்ற உறுப்பினர்கள் தேர்ந்தெடுக்கப்படவில்லை, ஆனால் ஒவ்வொரு வட்டத்திலிருந்தும் இரண்டு பேர், ஆண்டு நில வருவாய் ரூ. நூறுக்கு குறையாத நில உரிமையாளர்களிடமிருந்து மாவட்டத் தலைவர்களாலும், நிகர ஆண்டு வருமானம் ரூ.6000 அல்லது அதற்கு மேலே இருக்கும் நில உரிமையாளர்கள் அல்லது வர்த்தகர்களாலும் தேர்ந்தெடுக்கப்பட்டனர்.
தேர்ந்தெடுக்கும் முறை
1905 ஆம் ஆண்டில், மூலம் பிரபலமான சட்டமன்றம் உறுப்பினர்களைத் தேர்ந்தெடுக்கத் தொடங்கியது. 100 உறுப்பினர்களில், 77 பேர் தேர்ந்தெடுக்கப்பட வேண்டும். 23 பேர் பரிந்துரைக்கப்பட வேண்டும். வாக்களிக்கும் உரிமை ஆண்டு வருமானம் ஐம்பது ரூபாய்க்கு குறையாத அல்லது நிகர வருமானம் இரண்டாயிரம் ரூபாய்க்கு குறையாத நபர்களுக்கு மட்டுமே இருந்தது. பத்து வருடங்களுக்கும் குறையாத பல்கலைக்கழக பட்டதாரிகளும், அந்தந்த வட்டத்தில் தங்கியிருப்பதும் வாக்களிக்க தகுதியாகும்.
1907 ஆம் ஆண்டில், சட்டமன்றம் மேலவை உறுப்பினர்களை தேர்ந்தெடுக்கும் உரிமையை வழங்கியது. மேல் சபையில் 15 உறுப்பினர்கள்-ஒன்பது அதிகாரிகள், ஆறு அதிகாரிகள் அல்லாதவர்கள் இருந்தனர். 1919 ஆம் ஆண்டில், இந்த அமைப்பு அதன் பலத்தை 25 ஆக உயர்த்தியது. அதில் எட்டு உறுப்பினர்கள் தேர்ந்தெடுக்கப்பட்டனர். அக்டோபர் 1921 இல், சபையின் மொத்த பலம் மேலும் 50 ஆக உயர்த்தப்பட்டது. தேர்ந்தெடுக்கப்பட்ட உறுப்பினர்கள் பெரும்பான்மையாக இருந்தனர்.
இருசபை அமைப்பு
1932 ஆம் ஆண்டில், திருவிதாங்கூர் சட்டமன்றம் மற்றும் சிறீ மூலம் பிரபல சட்டமன்றம் ஒரு மேல் சபையை உள்ளடக்கிய முறையான இருசபை அமைப்பாக மாற்றப்பட்டன. திருவிதாங்கூர் சிறீ சித்ரை மாநில சட்டமன்றம் மற்றும் ஒரு கீழ்வை சிறீ மூலம் சட்டமன்றம் ஆகியவற்றைக் கொண்ட முறையான மாற்றப்பட்டன. 1947 செப்டம்பர் வரை இந்த இருசபை அமைப்பு தொடர்ந்து செயல்பட்டு வந்தது. இது ஒரு தொகுதி சட்டசபைக்கு வழிவகுத்தது. பின்னர் இது கொச்சின் மாநிலத்தின் இணைப்பிற்கும் சுதந்திரத்திற்குப் பிறகு இந்தியாவுடன் இணைவதற்கும் வழிவகுத்தது.
உறுப்பினர்கள்
சிறீ மூலம் பிரபல சட்டமன்ற உறுப்பினர்களில்:
வெளி இணைப்புகள்
பகுப்பு:திருவிதாங்கூர் நாடு பகுப்பு:கேரள சட்டமன்றம்
சேவல் (திரைப்படம்)
சேவல் (Seval) 2008ல் வெளிவந்த தமிழ் திரைப்படமாகும். இதனை ஹரி இயக்கியிருந்தார். இத்திரைப்படத்தில் பரத், வடிவேலு (நடிகர்), சிம்ரன் மற்றும் பூனம் பஜ்வா ஆகியோர் முக்கிய கதாப்பாத்திரத்தில் நடித்துள்ளனர்.
ஜி. வி. பிரகாஷ் குமார் இத்திரைப்படத்திற்கு இசையமைத்திருந்தார்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2008 தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:பரத் நடித்த திரைப்படங்கள் பகுப்பு:சிம்ரன் நடித்த திரைப்படங்கள் பகுப்பு:ஹரி இயக்கிய திரைப்படங்கள்
ஆரவ்
ஆரவ் (Arav) (born as Nafeez Kizar) தமிழகத்தைச் சார்ந்த திரைப்படம் மற்றும் தொலைக்காட்சி நடிகரும் ஆவார்.
நடித்த திரைப்படங்கள்
ஆரவ், தமிழ் விஜய் தொலைக்காட்சியில் ''2017 பிக் பாஸ் நிகழ்ச்சியின் முதல் பருவ வெற்றியாளர் ஆவார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
லைப் ஓகே
நிகழ்ச்சிகள்
இந்த தொலைக்காட்சியில் ஒளிபரப்பாகும் டேவோன் கே தேவ்...மகாதேவ் என்ற தொடர் மிகவும் பிரபல்யமான தொடர் ஆகும். இந்தத் தொடர் தமிழ், தெலுங்கு, மலையாளம், ஒரியா மற்றும் மராத்தி மொழிகளில் மொழி மற்றம் செய்து ஒளிபரப்பாகிறது.
லைப் ஓகே தொலைகாட்சியில் ஒளிபரப்பாகும் சில நிகழ்ச்சிகள்:
வெளி இணைப்புகள்
பகுப்பு:இந்தி மொழி தொலைக்காட்சி அலைவரிசைகள் பகுப்பு:இந்திய இந்தி மொழி தொலைக்காட்சி சேவைகள் பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:இந்தியத் தொலைக்காட்சி பகுப்பு:ஸ்டார் இந்தியா
பந்த்நகர்
பந்த்நகர் (Pantnagar) வட இந்தியாவின் உத்தராகண்ட் மாநிலத்தில் உள்ள உதம்சிங் நகர் மாவட்டத்தின் நிர்வாகத் தலைமையிடமும், நகராட்சியும் ஆகும். பந்த்நகரைச் சுற்றி ருத்ரபூர், நைனிதால், காசிபூர், ஹல்துவான் போன்ற நகரங்கள் உள்ளது.
பழைய உத்தரப் பிரதேச மாநில முன்னாள் முதலமைச்சர் கோவிந்த் வல்லப் பந்த் நினைவைப் போற்றும் வகையில், பந்த்நகரில் 17 நவம்பர் 1960 அன்று கோவிந்த் வல்லப பந்த் வேளாண்மை மற்றும் தொழில்நுட்பக் கல்லூரி  நிறுவப்பட்டது. இதுவே இந்தியாவின் முதல் வேளாண்மைப் பல்கலைக் கழகம் ஆகும்.
வெளி இணைப்புகள்
பகுப்பு:உத்தராகண்ட மாநில ஊர்களும் நகரங்களும்
கே. பி. எஸ். மேனன்
குமார பத்ம மூத்த சிவசங்கர மேனன் (1898 அக்டோபர் 18  -  1982  நவம்பர் 22) பொதுவாக '''கே. பி. எஸ். மேனன்''' என்று அழைக்கப்படும் இவர் ஓர் இராஜதந்திரியும், நாட்காட்டியாளரும், இந்திய ஆட்சிப்பணியில் அலுவலருமாவார். இவர் சுதந்திர இந்தியாவின் முதல் வெளியுறவுச் செயலாளராக நியமிக்கப்பட்டு, 1948 முதல் 1952 வரை பணியாற்றினார்.
இரண்டாம் உலகப் போரின்போது இமயமலை, காரகோரம், பாமிர்கள் முழுவதும் தில்லியில் இருந்து சோங்கிங்கிற்கு சென்ற மேனனின் நிலப்பரப்பு பயணம் இவரது தில்லி-சோங்கிங்: எ டிராவல் டைரி (1947) என்ற புத்தகத்தில் பதிவு செய்யப்பட்டுள்ளது. இவர் ஐக்கிய நாடுகள் சபையின் உருவாக்கத்தில் இந்தியா சார்பில் கையெழுத்திட்டவர். இவர் பேரரசின் மத்திய ஆசியச் சங்கத்தின் உறுப்பினராக இருந்தார்.
ஆரம்ப கால வாழ்க்கை
கே. பி. எஸ். மேனன் 1898 இல் பிரிட்டிஷ் இந்தியாவின் திருவிதாங்கூரில் (இன்றைய கேரளா) ஒரு புகழ்பெற்ற பிரபுத்துவ குடும்பத்தில் பிறந்தார். இவரது தந்தை குமார மேனன் ஒற்றப்பாலத்தைச் சேர்ந்த வழக்கறிஞராக இருந்தார். இவரது தாயார் ஜானகி அம்மா திருவிதாங்கூரில் திருவனந்தபுரம் அருகே உள்ள வெள்ளயணியைச் சேர்ந்தவர். கண்டமத்தைச் சேர்ந்த கேசவ பிள்ளையின் மருமகளும், நெய்யாற்றிங்கரை என். கே. பத்மநாப பிள்ளையின் உறவினரும் ஆவார். இவர் சென்னைக் கிறித்துவக் கல்லூரியிலும் பின்னர் ஆக்சுபோர்டு பல்கலைக்கழகத்தின் கிறித்து தேவாலயப் பள்ளியிலும் பயின்றார். அங்கு இவர் வருங்கால பிரதமர் அந்தோணி ஈடனின் சமகாலத்தவராக இருந்தார். அங்கு, இருவரும் ஆசிய சங்கத்தின் இணை அதிகாரிகளாக பணியாற்றினர். ஆக்சுபோர்டு மஜ்லிசு ஆசியச் சங்கத்தின் தலைவராக பணியாற்றினார்.
பொதுச் சேவை வாழ்க்கை
1922 ஆம் ஆண்டில், மேனன் ஒருங்கிணைந்த ஆட்சிப் பணித் தேர்வில் முதல் இடத்தைப் பெற்றார். வேலூர் மாவட்டம் திருப்பத்தூரின் துணை ஆட்சியராகவும், பின்னர் திருச்சியில் மாவட்ட நீதிபதியாகவும், வடமேற்கு எல்லைப்புற மாகாணம் மற்றும் இலங்கையில் இந்திய அரசின் முகவராகவும், பின்னர் ஐதராபாத் மாநிலத்தில் இந்தியாவின் அரசப் பிரதிநிதியாகவும் பணியாற்றினார். 1934 ஆம் ஆண்டில், சான்சிபார், கென்யா, உகாண்டாவிலுள்ள இந்தியர்களின் நிலையை விசாரிக்க அவர் அரசப் பிரதிநிதியாக அனுப்பப்பட்டார். பரத்பூர் மாநிலத்தின் திவான் என்ற முறையில், இவர் 1943 ஆம் ஆண்டின் புத்தாண்டு கௌரவங்களில் இந்தியப் பேரரசின் ஒழுங்கின் தோழராக நியமிக்கப்பட்டார். சுதந்திரத்திற்குப் பிறகு, 1948 முதல் 1952 வரை இந்தியாவின் முதல் வெளியுறவுச் செயலாளராகவும், பின்னர் சோவியத் ஒன்றியம், அங்கேரி மற்றும் போலந்திற்கான இந்திய தூதராகவும், 1952 முதல் 1961 வரை சீனாவின் தூதராகவும் இருந்தார்.
இவர் சி.சங்கரன் நாயரின் மகள் சரஸ்வதி அம்மாவை மணந்தார். இவரதுப் பெயரையேக் கொண்ட இவரது மகன், சீனாவின் தூதராக பணியாற்றினார். இவரது தாய்வழி பேரன் சிவசங்கர் மேனன் வெளியுறவு செயலாளராகவும் பின்னர் தேசிய பாதுகாப்பு ஆலோசகராகவும் இருந்தார்.
மேனனுக்கு 1958 ஆம் ஆண்டில் பத்ம பூசண் மற்றும் லெனின் அமைதி பரிசு வழங்கப்பட்டது.
குறிப்புகள்
பகுப்பு:மலையாள நபர்கள் பகுப்பு:1982 இறப்புகள் பகுப்பு:1898 பிறப்புகள் பகுப்பு:லெனின் அமைதிப் பரிசு பெற்றவர்கள்
கு. பிரபஞ்சன்
'''கு. பிரபஞ்சன்''' (பிறப்பு மே 29, 1993) தமிழ்நாட்டைச் சேர்ந்த கபாடி விளையாட்டு வீரர் ஆவார்.
தோற்றம்
தமிழ்நாட்டில் உள்ள சேலம் மாவட்டத்தில், சங்ககிரியில் 1993ஆம் ஆண்டு பிறந்தார். இவர் 1.85 மீ உயரம், 78 கிகி எடை உடையவர்.
புரோ கபாடி
2016 ஆம் ஆண்டு தெலுங்கு டைட்டன்ஸ் அணிக்காக விளையாடிய பிரபஞ்சன், 2017 ல் தமிழ் தலைவாஸ் அணிக்காக விளையாடி வருகிறார். இப்போட்டியின் 7ஆவது தொடரில் இவர் பெங்கால் வாரியர்சு அணிக்காக விளையாட ஒப்பந்தமாகியிருக்கிறார்
வெளி இணைப்புகள்
பகுப்பு:சடுகுடு பகுப்பு:1993 பிறப்புகள் பகுப்பு:தமிழக விளையாட்டு வீரர்கள் பகுப்பு:வாழும் நபர்கள்
மணிபுரம்
thumb|[[மணிபுரம் பெயர்ப்பலகை]]
மணிபுரம் என்பது ஈரோடு மாவட்டத்தில் அமைந்துள்ள ஒரு சிறிய கிராமம் ஆகும். இது பவானி வட்டத்துக்கு உட்பட்ட சலங்கபாளையம் பஞ்சாயத்துக்குக் கீழ் வரும் ஊர் ஆகும். இது கவுந்தபாடி-காஞ்சிகோவில்-பெருந்துறை சாலையில் அமைந்துள்ளது. கவுந்தப்பாடியில் இருந்து 2 கிமீ தொலைவிலும் காஞ்சிகோவிலில் இருந்து 5 கிமீ தொலைவிலும் அமைந்துள்ளது.
கல்வி
இந்த ஊரில் மிகக் குறைவான மக்கள் தொகையே உள்ளது என்பதால் இங்கு தனியாக பள்ளி இல்லை. ஆனால் மிக அருகிலுள்ள கே. ராமநாதபுரம் என்ற ஊரில் ஐந்தாம் வகுப்பு  வரையிலான தொடக்கப்பள்ளி உள்ளது. மேலும் அருகில் உள்ள மற்றொரு ஊரான மின்னவேட்டுவம்பாளைத்தில் எட்டாம் வகுப்பு வரையலான நடுநிலை பள்ளி உள்ளது. மேல்நிலை பள்ளி செல்ல வேண்டும் என்றால் கவுந்தப்பாடி, காஞ்சிகோவில் போன்ற ஊர்களுக்கு போக வேண்டும். கல்லூரி செல்ல கோபி, பெருந்துறை, ஈரோடு போன்ற ஊர்களை நோக்கி செல்ல வேண்டும்.
தொழில்
இங்கு பெரும்பாலும் விவசாயமே முதன்மை தொழிலாக உள்ளது. சிலர் வாய்க்கால் நீர்ப்பாசனத்தையே நம்பி உள்ளனர். இவர்கள் பெரும்பாலும் நெல், எள், வேர்க்கடலை,கம்பு மற்றும் சோளம் போன்றவற்றைப் பயிர் செய்கின்றனர். சிலர் கிணறு, ஆழ்துளைக்கிணறு போன்றவற்றைப் பயன்படுத்தி வாழை, மஞ்சள், கரும்பு, தென்னை, காய்கறி போன்ற பயிர்களை விளைவிக்கின்றனர். மேலும் ஆடு, மாடு போன்ற கால்நடைகளையும் வளர்த்து வருகின்றனர்.
மேற்கோள்
பகுப்பு:ஈரோடு மாவட்டத்திலுள்ள கிராமங்கள்
கா. அப்புனு கவுண்டர்
'''கா. அப்புனு கவுண்டர்' (K. Appunu Gounder'') (பிறப்பு 10 பிப்ரவரி 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தர்மபுரி மாவட்டம் பென்னாகரம் நகரைச் சேர்ந்தவர். இவர் பென்னகரம் அரசினர் உயர்நிலைப் பள்ளி, சேலம் புதுக் கல்லூரி, சென்னை அரசு சட்டக் கல்லூரியில் கல்விப் பயின்றுள்ளார். இவர் 1977 தேர்தலில் பென்னாகரம் சட்டமன்றத் தொகுதியிலிருந்து ஜனதா கட்சி சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். ''
மேற்கோள்கள்
பகுப்பு:1938 பிறப்புகள் பகுப்பு:தருமபுரி மாவட்ட நபர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள்
டாக்டர் எம்.ஜி.ஆர் மத்திய பேருந்து நிலையம்
சேலம் மத்திய பேருந்து நிலையம் (அதிகாரப்பூர்வமாக பாரத் ரத்னா டாக்டர். எம்.ஜி.ஆர். மத்திய பேருந்து நிலையம்) என்றும் பொதுவாக சேலம் புதிய பேருந்து நிலையம் என்றும் அழைக்கப்படுகிறது. நகர பேருந்து நிலையம், சேலம், மத்திய பேருந்து நிலையம் சேலம் மற்றும் சேலம் சந்திப்பு தொடருந்து நிலையம் ஆகிய இடங்களுக்கு இடையே 24 மணிநேரமும் எண் 13 நகர பேருந்துகள் இயக்கப்பட்டு வருகிறது.
நிலையம்
மத்திய பேருந்து நிலையம் சேலம் மாநிலத்தின் பல நகரங்களுடன் பேருந்து போக்குவரத்து மூலம் இணைக்கிறது. 5.5 ஏக்கர் பரப்பளவு கொண்ட இப்பேருந்து நிலையம் ஒரு பேருந்து பணிமனையை கொண்டது. மேலும் தமிழ்நாடு அரசுப் போக்குவரத்துக் கழகம் மூலம் சுமார் 1100 பேருந்துகள் மாநிலம் முழுவதும் மற்றும் அண்டை மாநிலங்களான கேரளா, கர்நாடகா, ஆந்திரா பகுதிகளுக்கும் பாண்டிச்சேரிக்கும் இயக்கப்படுகிறது.
இணைப்புகள்
இங்கிருந்து 3 கி.மீ தொலைவில் சேலம் இரயில் நிலையமும், 19 கி.மீ தொலைவில் சேலம் வானூர்தி நிலையமும் 6 கி.மீீ தொலைவில் அரசு பொறியியல் கல்லூரியும் 7 கி.மீ தொலைவில் பெரிியார் பல்கலைக்கழகமும் அமைந்துள்ளது.
மேற்கோள்கள்
பகுப்பு:தமிழ்நாட்டுப் பேருந்து நிலையங்கள் பகுப்பு:தமிழ்நாட்டுப்_போக்குவரத்து
வளையப் புழு
துண்டங்களாலான உடலையுடைய முள்ளந்தண்டிலி விலங்குகளை உள்ளடக்கிய ஒரு விலங்குக் கணமே வளையப்புழு அல்லது அனெலிடா (phylum Annelida) ஆகும். மனிதர்களுக்கு மிகவும் பழக்கமான அனெலிட்டுக்களாக மண்புழு, அட்டை என்பன அமைகின்றன. இவ்விலங்குக் கணத்துக்குள் கிட்டத்தட்ட 17000 இனங்காணப்பட்ட இனங்கள் அடங்குகின்றன. பெரும்பாலான இனங்கள் கடலிலும், சில ஈரலிப்பான மண்ணிலும், நன்னீரிலும் வாழ்கின்றன. ஒரு சில இனங்கள் கடலினடியில் எரிமலைத் துவாரங்களுக்கருகில் ஐதரசன் சல்பைடு வாயு வெளியேறும் இடங்களிலும் வாழ்கின்றன. இவை உண்மையான உடற்குழி (coelom) உடைய, இருபக்கச் சமச்சீரான Triploblastica விலங்குகளாகும். இவற்றில் சிறப்பான இன்னுமொரு இயல்பு துண்டுபட்ட உடலமைப்பாகும். இவற்றில் அனேகமான இனங்கள் மூடிய குருதிச் சுற்றோட்டத்தையும் கொண்டுள்ளன. பழைய முறைப்படி வளையப்புழுக்களின் வாழிடம் மற்றும் தோற்றத்தின் அடிப்படையில் செயற்கையாக பொலிக்கீட்டா (கடல் வாழ் அனெலிட்டுக்கள்), ஒலிக்கோகீட்டா (மண்புழு போன்ற அனெலிட்டுக்கள்), ஹிருடீனியா (அட்டைகள் போன்றவை) என மூன்று வகுப்புக்களாகப் பிரிக்கப்பட்டன. எனினும் இது கூர்ப்பியல்புகளைக் காட்டாததால் இப்பாகுபாடு தற்போது ஏற்றுக்கொள்ளப்படுவதில்லை. முளையவியலின் அடிப்படையில் அனெலிட்டுக்கள் புரொட்டோஸ்டோம் விலங்குகளாகும். பெரும்பாலான நில வாழ் அனெலிட்டுக்கள் மண்புழுக்களாகும். இவை சுற்றுச்சுருங்கல் அசைவு மூலம் அசைகின்றன. மண்புழுக்கள் இயற்கையியல் ரீதியிலும், பொருளாதார அடிப்படையிலும் மனிதனுக்கு மிகவும் முக்கியமான விலங்குகளாகும். இவை மண்ணுக்குக் காற்றூட்டம் வழங்கி மண்ணை வளப்படுத்துவதன் மூலம் விவசாய அபிவிருத்திக்குப் பங்களிக்கின்றன. மண்புழுக்கள் மண்ணிலுள்ள உக்கலடையும் சேதனப் பொருட்களை உட்கொள்ளுகின்றன. அட்டைகள் விலங்குகளின் இரத்தத்தைக் குடித்து வாழும் ஒட்டுண்ணி விலங்குகளாகும். அனெலிட்டுக்கள் பொதுவாக உறுதியான அகவன்கூட்டையோ, புறவன்கூட்டையோ கொண்டிருப்பதில்லை. அவற்றின் உடற்குழியிலுள்ள இழையப் பாய்பொருளே நீரியல் வன்கூடாகத் தொழிற்படுகின்றது. இவ்வாறான மென்மையான உடலமைப்பைக் கொண்டிருப்பதாலும், வன்கூடு இல்லாமையாலும் இவற்றின் சுவட்டு எச்சங்களை இலகுவாகப் பெற முடியாதுள்ளது. கிடைக்கப்பெற்ற மிகப் பழமையான அனெலிட்டு எச்சம் கேம்பிரியன் காலத்துக்குரியது.
பிரித்தறிய உதவும் இயல்புகள்
குறிப்பிட்ட ஒரு இயல்பை மட்டும் வைத்து மற்றைய முள்ளந்தண்டிலிகளிலிருந்து பிரித்தறிய முடியாது. சில இயல்புகளைக் கொண்டு கூட்டாக இவற்றைப் பிரித்தறிய முடியும். இவற்றின் உடல் பல துண்டங்களால் ஆக்கப்பட்டிருக்கும். இவற்றின் உடலில் மெய்யான உடற்குழி காணப்படும். ஒவ்வொரு துண்டத்திலும் உறுப்புக்கள் தனித்தனியாக ஒழுங்குபடுத்தப்பட்டிருக்கும். எனினும் சமிபாட்டுத் தொகுதியும், குருதிச் சுற்றோட்டத் தொகுதியும், நரம்புத் தொகுதியும் துண்டங்கள் அனைத்துக்கும் பொதுவானதாகும். எனவே அனைத்து உறுப்புக்களும் காணப்பட்டாலும், துண்டங்களால் தனியாகச் செயற்பட முடியாது. இவற்றின் மேற்றோல் கலங்களால் ஆக்கப்படுவதில்லை. மேற்றோலுக்குக் கீழுள்ள கலங்களால் கொலாஜனால் ஆக்கப்பட்ட மேற்றோல் சுரக்கப்படுகின்றது. அனேகமான வளையப் புழுக்கள் மூடிய குருதிச்சுற்றோட்டத்தைக் கொண்டுள்ளன.
உடற்துண்டங்கள்
அனெலிட்டுக்கள் அனுபாத்துத் துண்டமிடலைக் காண்பிக்கின்றன. அதாவது அவை ஒரே வயதை உடையதும், ஒரே உட்புறக் கட்டமைப்பாலுமான துண்டங்களால் அகமும் புறமும் துண்டமிடப்பட்டுள்ளன. அனெலிட்டுக்களின் முன்னிரு துண்டங்களையும், பின் துண்டத்தையும் தவிர ஏனைய துண்டங்கள் ஒரே மாதிரியானவையாகும். துண்டங்களில் ஒவ்வொன்றிலும் சிலிர்முட்கள் காணப்படுகின்றன (அட்டைகளில் காணப்படுவதில்லை) .முன்னிரு துண்டங்களும் பின்றுண்டமும் வித்தியாசமாக வியத்தமடைவதுடன் சிறிது வேறுபட்ட அமைப்பைக் கொண்டுள்ளன. முன்றுண்டத்தில் மூளையும், புலனங்கங்களும் காணப்படும். இம்முன் துண்டம் protostomium எனப்படும். கடைசித்துண்டத்தில் குதம் காணப்படும். இக்கடைசித் துண்டம் pygidium எனப்படும். protostomiumஇற்கு அடுத்ததாக வாய்ப்பகுதியைக் கொண்டுள்ள peristomium துண்டம் காணப்படும். pygidium பகுதிக்குச் சிறிது தலைப்பக்கமாக அனெலிட்டுக்களின் வளர்ச்சிப் பகுதி காணப்படுகின்றது. வளர்ச்சியின் போது இவ்வளர்ச்சிப் பகுதியிலிருந்து தலைப் பகுதியை நோக்கித் துண்டங்கள் சேர்க்கப்படுகின்றன. அட்டைகளில் துண்டங்களின் எண்ணிக்கை வரையறுக்கப்பட்டிருக்கும்.
உடற்சுவர், சிலிர்முட்கள், பரபாதங்கள்
வளையப் புழுக்களின் மேற்றோல் கொலாஜன் நுண்ணிழைகளால் ஆனது. இதனை மேற்றோலுக்குக் கீழுள்ள ஒரு கலத் தடிப்புடைய மேற்றோற்கலங்கள் சுரக்கின்றன. தோலிழையத்துக்குக் கீழுள்ள தசையிழையங்கள் இடைமுதலுருப் படையின் உடற்குழிக்கு மேற்பட்ட பகுதியை ஆக்கின்றன. பிரதானமாக பொலிக்கீட்டாக்களும் மேலும் பல அனெலிட்டுக்களும் சிலிர்முட்களைக் கொண்டுள்ளன. இவை அனெலிட்டுக்களுக்கு உராய்வை வழங்குவதால் அவற்றின் அசைவில் உதவுகின்றன. இச்சிலிர்முட்கள் பீட்டா-கைட்டினால் ஆக்கப்பட்டவையாகும். சில வளையப் புழுக்கள் அசைவில் உதவுவதற்காக பரபாதங்களையும் கொண்டுள்ளன. இவை மூட்டுகளற்ற அவயங்களாகும். இப்பரபாதங்களுள் உடலிலுள்ள வளையத் தசைகளிலிருந்து பெறப்பட்ட தசைகள் உள்ளன. இவற்றோடு இணைக்கப்பட்டுள்ள சிலிர்முட்கள் பரபாதங்களுக்கு ஓரளவு உறுதித்தன்மையை வழங்குகின்றன. பரபாதங்கள் அசைவிலும், உயர் மேற்பரப்பைக் கொண்டிருப்பதால் சுவாசத்திலும் உதவுகின்றன. பரபாதங்கள் பொலிக்கீட்டா வகுப்பு அங்கத்தவர்களிலேயே காணப்படுகின்றன.
உடற்குழியும் குருதிச்சுற்றோட்டமும்
அனெலிட்டுக்கள் மெய்யான உடற்குழியைக் கொண்ட விலங்குகளாகும். அனெலிட்டின் ஒவ்வொரு துண்டத்திலும் ஒரு சோடி உடற்குழிகள் உள்ளன. உடற்குழியில் நுண்ணங்கித் தொற்றிலிருந்து பாதுகாப்பு வழங்கும் சீலொமோசைட் கலங்கள் காணப்படுகின்றன. இரண்டு உடற்குழிகளிலுமுள்ள உடற்பாய் பொருளை உடலிலுள்ள வளையத்தசைகள் நிரப்பி, நீக்குவதால் சுற்றுச்சுருங்கல் அசைவை ஏற்படுத்துகின்றன. அதிகமாக அசையாத அனெலிட்டுக்களில் இவ்வாறு உடற்குழி இரண்டாக பிரிக்கப்பட்டிருத்தலை அவதானிக்க இயலாது. பல இனங்களில் மூடிய குருதிச்சுற்றோட்டம் காணப்படுகின்றது. குருதிக்குழியில் அல்லது உடற்குழியில் ஒக்சிசன் காவும் சிவப்பு நிற ஈமோகுளோபிளின் அல்லது பச்சை நிற குளோரோகுருரோனின் நிறத்துணிக்கைகள் கரைய நிலையில் காணப்படுகின்றன.
நரம்புத் தொகுதியும் புலனங்கங்களும்
அனெலிட்டுக்களின் தொண்டையைச் சூழ ஒரு சோடி மூளைய நரம்புத் திரட்டுக்களையும் தொண்டைக் கீழ் நரம்புத் திரட்டையும் கொண்ட நரம்பு வளையம் காணப்படும். இந்நரம்பு வளையத்திலிருந்து உடற் துண்டங்களுக்கு இரட்டை நரம்பு நாண்கள் விநியோகிக்கப்படும். இந்நரம்பு நாண்கள் துண்ட ஒழுங்கில் சோடி நரம்புத் திரட்டுக்களைக் கொண்டிருக்கும். இந்நரம்புத் தொகுதியினாலேயே பல துண்டங்கள் ஒருங்கிசைவாக ஒரு உயிரியாக செயற்பட முடிகிறது. மண்ணினுள் புதையுண்டு வாழும் அங்கிகளில் கண்கள் விருத்தியடையவில்லை. சிலவற்றில் எளிய கண்கள் விருத்தியடைந்துள்ளன. சிலவற்றில் சிம்பி மற்றும் பிடர் அங்கம் எனும் இரசாயன வாங்கிகளும், சமநிலை பேண உதவும் நிலைச் சிறைப்பை (stato cyst) என்பனவும் விருத்தியடைந்துள்ளன.
வகைப்பாடு
அனெலிட்டுக்கள் வழமையாக மூன்று பிரதானமான வகுப்புக்களாகப் பிரிக்கப்பட்டன. தற்போது இரண்டு வகுப்புக்களாகவும் பல உப வகுப்புக்களாகவும் வகைப்படுத்தப்படுகின்றன.
மேற்கோள்கள்
பகுப்பு:புழுக்கள்
முட்டை அடைகாக்கப்படுதல்
அடைகாத்தல் என்பது சில முட்டையிடும் விலங்குகள் முட்டையை அடைக்கும் செயல்முறையாகும்;  சாதகமான சுற்றுச்சூழல் உள்ள நிலையில் முட்டையின் உள்ளே இருக்கும் கருவின் வளர்ச்சியையும் இது குறிக்கிறது. பல விலங்குகளின் அடைகாப்பு சிறப்பாக அமைய பல்வேறு காரணிகள் மிக முக்கியமானவையாக உள்ளன. உதாரணமாக பல ஊர்வனவற்றின் அடைகாப்புக்கு, நிலையான வெப்பநிலை தேவையில்லை, ஆனால் சரியான வெப்பநிலையானது சந்ததிகளின் s * x விகிதத்தை தீர்மானிக்கிறது. இதற்கு மாறாக பறவைகளில், சந்ததிகளின் பாலினம் மரபணு ரீதியாக தீர்மானிக்கப்படுகிறது. ஆனால் பல விலங்கினங்களின் நல்ல அடைகாப்பிற்கு நிலையான, குறிப்பிட்ட வெப்பநிலை அவசியம் தேவை. .
பாலூட்டிகளின் அடைகாத்தல்
மிகச் சில பாலூட்டிகள் முட்டையிடுகின்றன. இதில் நன்கு அறியப்பட்ட எடுத்துக்காட்டாக, வாத்தலகி ஆகும். இதன் முட்டைகள் சுமார் 28 நாட்களில் கருப்பையில் உருவாகின்றன , சுமார் 10 நாட்கள் மட்டுமே வெளிப்புற அடைகாப்பில் இருக்கின்றன. முட்டையிட்ட பிறகு, அடைக்காக்கும்விதமாக பெண் வத்தலகி முட்டையை அணைத்தவாறு சுற்றி சுருண்டுகொள்கிறது.
ஊர்வனவற்றின் அடைகாத்தல்
ஊர்வனவற்றில் அடைகாக்கும் முறையானது பல வகையாக வேறுபடுகின்றது.
பல்வேறு வகையான கடல் ஆமைகள் தங்கள் முட்டைகளை கடற்கரை மணலில் புதைக்கின்றன. இந்த செயலானது வேட்டையாடிகளிடமிருந்து பாதுகாப்பையும் முட்டைக்கு நிலையான வெப்பநிலையையும் அளிக்கிறது.
பாம்புகள் கும்பலாக வாழும் வளைகளில் முட்டையிடுகின்றன. முட்டைகளை அங்கு ஏராளமான வளர்ந்த பாம்புகள் ஒன்றிணைந்து முட்டைகளை வெப்பமாக வைத்திருக்கிறன.
முதலைகள் அழுகும் தாவரக் குவியலில் தங்கள் முட்டைகளை இடுகின்றன அல்லது அவை தரையில் தோண்டி முட்டை இடுகின்றன.
குறிப்புகள்
பகுப்பு:நடத்தையியல் பகுப்பு:விலங்குகளின் இனப்பெருக்கம்
ஸ்ரிதி ஜா
ஸ்ரிதி ஜா என்பவர் ஒரு இந்திய தொலைக்காட்சி நடிகை ஆவார். இவர் 2006ஆம் ஆண்டு டிஸ்னி இந்தியா தொலைக்காட்சியின் தூம் மசாவோ தூம் என்ற இந்தி தொடரின் மூலம் சின்னத்திரை உலகில் அறிமுகமானார். அதன் பிறகு அவர் பல இந்தி தொடர்களில் நடித்துள்ளார். இவர் குங்கும் பாக்யா என்ற தொடரில் பிரக்யா என்ற கதாபாத்திரத்தில் நடித்ததன் மூலம் புகழ்பெற்றார். அந்தத் தொடருக்காக அவர் பல விருதுகளும் பெற்றுள்ளார்.
தற்போது அவர் ஜீ டிவியில் ஒளிபரப்பாகும் குங்கும் பாக்யா மற்றும் குந்தலி பாக்யா ஆகிய இரு தொடர்களில் நடித்து வருகிறார்.
வெளி இணைப்புகள்
பகுப்பு:வாழும் நபர்கள் பகுப்பு:இந்தித் திரைப்பட நடிகைகள் பகுப்பு:இந்தியத் தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:இந்திய நடிகைகள் பகுப்பு:1986 பிறப்புகள்
முனைய துணைக்கோள் ஏவுகலம்-சி2
இந்த ஏவுகலத்தில் இந்தியாவின் முதல் இந்திய தொலை உணர்வு செயற்கைக்கோளான இந்திய தொலை உணர்வு செயற்கைகைக்கோள்- பி4 செயற்கைக்கோளினை முதன்மை தாங்கு சுமையாக கொண்டு சென்றது. மேலும் இதனுடன் கொரியாவின் கிட்சாட்-3 மற்றும் ஜெர்மனி நாட்டின் டிஎல்ஆர் -டப்சட் போன்றவற்றை துணை தாங்குசுமைகளாக தாங்கிச்சென்றது. இதுவே இந்தியாவின் மீளப்பாவிக்கவியலா ஏவு அமைப்பு ஆகும். இதுவே ஒரு திட்டத்தின் மூலம் ஒன்றுக்கும் மேற்பட்ட செயற்கைக்கோள்களை விண்ணில்செலுத்துவது இதுவே முதல்முறையாகும். இதுவே இந்தியாவின் முதல் வணிக ரீதியிலான விண்வெளிப் பறப்பு ஆகும். இதற்காக தென் கொரியா மற்றும் ஜெர்மனி ஆகிய நாடுகள் இந்தியாவிற்கு தலா 1 மில்லியன் அமெரிக்க டாலர்கள் அளித்தது.
சான்றுகள்
பகுப்பு:முனைய துணைக்கோள் ஏவுகலம்
தமிழ் தலைவாஸ்
புரோ கபடி லீக்கில் விளையாடும் தமிழ்நாட்டை தளமாகக் கொண்ட ஒரு கபடி அணி தமிழ் தலைவாஸ். இந்த அணியின் உரிமையாளர் தொழிலதிபர் நிம்மகட்டா பிரசாத் மற்றும் இணை உரிமையாளர்களாக கிரிக்கெட் வீரர் சச்சின் டெண்டுல்கர், நடிகர்கள் அல்லு அர்ஜுன், ராம் சரண் மற்றும் திரைப்பட தயாரிப்பாளர் அல்லு அரவிந்த் ஆகியோரும் உள்ளனர். நடிகர் விஜய் சேதுபதி அணியின் வியாபார குறியீட்டு தூதராக உள்ளார். தமிழ் தலைவாஸ் தமிழ்நாட்டின் ஜவஹர்லால் நேரு ஸ்டேடியத்தில் (சென்னை) தங்கள் சொந்த போட்டிகளில் விளையாடுகிறார்கள்.
பி.கே.எல்-ல் அறிமுகமானதில் இருந்து, அஜய் தாக்கூர் தலைமையிலான இந்த அணி 2017 மற்றும் 2018-19 ஆகிய இரண்டிலும் பி-பிரிவில் ராக் அடிப்பகுதியை முடித்த பின்னர் அதிக வெற்றியைப் பெறவில்லை.
உரிமையாளர் வரலாறு
புரோ கபடி லீக் (பி.கே.எல்) என்பது இந்தியாவில் ஒரு தொழில்முறை கபடி லீக் ஆகும், இது இந்தியன் பிரீமியர் லீக் டி 20 கிரிக்கெட் போட்டியின் வடிவமைப்பை அடிப்படையாகக் கொண்டது. போட்டியின் ஐந்தாவது பதிப்பு 2017 ஆம் ஆண்டில் இந்தியாவின் பல்வேறு நகரங்களை பிரதிநிதித்துவப்படுத்தும் 12 உரிமையாளர்களுடன் விளையாடப்படுகிறது. சென்னையை பிரதிநிதித்துவப்படுத்தும் 'தமிழ் தலைவாஸ்' 2017 இல் அறிமுகமானது. இந்த அணி ஜவஹர்லால் நேரு ஸ்டேடியத்தில் (சென்னை) தங்கள் சொந்த ஆட்டங்களை விளையாடுகிறது.
2017 சீசன்
2017 சீசனுக்கான ஏலத்தில், தலைவாஸ் பாதுகாவலர் அமித் ஹூடாவை ரூ .63 லட்சத்திற்கு எடுத்தார். அவர்கள் இந்திய தேசிய அணியின் கேப்டன் அஜய் தாக்கூரை யும் இணைத்தனர்.
2018 சீசன்
இ பாஸ்கரன் புதிய தலைமை பயிற்சியாளராக செயல்படுவார் என்றும் வெளிச்செல்லும் தலைமை பயிற்சியாளருடன் காசினாதா பாஸ்கரன் உரிமையின் திறம் வாய்ந்த கிராஸ்ரூட் திட்டத்திற்கான தொழில்நுட்ப இயக்குநராக பணியாற்றுவார் என்றும் தமிழ் தலைவாஸ் அறிவித்தனர்.
அஜய் தாக்கூர், அமித் ஹூடா, சி அருண் ஆகியோரை தமிழ் தலைவாஸ் தக்க வைத்துக் கொண்டார். அவர்கள் 2018 ஏலத்திற்கு முன்னதாக டி.பிரதாப்பில் இணைந்தனர். ஏலத்தில், சுகேஷ் ஹெக்டே மற்றும் தர்ஷன் ஜே ஆகியோர் தலா ரூ .28 லட்சத்திற்கு உரிமையாளர்களால் வாங்கப்பட்டனர். ஆல்ரவுண்டர் மஞ்சீத் சில்லரும் ரூ. 20 லட்சத்திற்கு தமிழ் தலைவாஸால் இணைக்கப்பட்டிருந்தார். தென் கொரியாவின் சான் சிக் பார்க் மற்றும் ஜெய் மின் லீ ஆகியோர் வெளிநாட்டு வீரர்களாக களமிறங்கினர்.
சீசன்கள்
பகுப்பு:சென்னையில் விளையாட்டு
மு. அரங்கநாதன்
'''மு. அரங்கநாதன்' (M. Aranganathan '')(பிறப்பு 10 மார்ச் 1926) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சென்னை இந்து உயர்நிலைப் பள்ளியில் பள்ளிக் கல்வினை முடித்துள்ளார். இவர் 1977ஆம் ஆண்டு தமிழ்நாடு சட்டமன்றத்திற்கு நடைபெற்றத் தேர்தலில் திருவல்லிக்கேணி சட்டமன்றத் தொகுதியிலிருந்து திமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். ''
மேற்கோள்கள்
பகுப்பு:1926 பிறப்புகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
வீதிய பண்டாரம்
பின்னணி
கல்லுத்துறையிலிருந்து மாக்கோணை வரையான பகுதியை சிற்றரசாக ஆண்ட "குமார பண்டாரம்" என்பவனுக்கு மகனாகப் பிறந்த வீதிய பண்டாரம், அவன் பிறந்த பதினாறாம் நூற்றாண்டின் முற்பகுதியில் ஏற்பட்டிருந்த போர்த்துக்கேயர் - தென்னிலங்கை அரசுகள் எனும் முரணுக்கிடையே முக்கியமான பெரும்சக்தியாக வளர்ந்துவந்தான். புவனேகபாகு மன்னனின் மகள் சமுத்திரா தேவியை மணந்துகொண்ட அவன், பின்பு அவளது நடத்தையில் ஐயம் கொண்டதாகவும், அவளது கொலையில் அவனுக்கும் பங்கிருந்ததாகவும் சொல்லப்படுகிறது. வீதியன், சமுத்திரை ஆகியோரது மகனே, கோட்டையின் இறுதிச் சிங்கள மன்னனான தர்மபாலன் ஆவான். பின்பு மாயாதுன்னையின் மகளும் அக்காலத்தையை இராஜதந்திரிகளில் ஒருத்தியுமான சூரிய தேவியை அவன் மணந்துகொண்டான்.
வீதியனின் செயற்பாடுகளுக்கு அவனது ஆபத்துதவியான மாக்கோண ஆராய்ச்சியும், உப படைத்தளபதிகளான விஜயக்கோன் முதலி (பங்கை றாளை), வருசப்பெருமாள் ஆராய்ச்சி, வேலாயுத ஆராய்ச்சி ஆகியோரும் துணை இருந்தனர். போர்த்துக்கேயருக்கெதிராக கடும் நடவடிக்கைகளை மேற்கொண்ட வீதிய பண்டாரம், கிறிஸ்தவத்துக்கு மதம் மாறியோரையும் கிறிஸ்தவ வழிபாட்டுத்தலங்களையும் ஒடுக்கி அழிக்கும் கொடூரமான நடவடிக்கைகளில் ஈடுபட்டான். தன் நடவடிக்கைகளால் போர்த்துக்கேயரிடம் மட்டுமன்றி, சீதாவாக்கை, கோட்டை அரசவம்சத்தினரிடமும் அவப்பெயரை சம்பாதித்துக்கொண்ட அவன், தன் மகன் தர்மபாலன் கோட்டையின் அரசுக்கட்டிலில் ஏறியபோதும், பல்வேறு சிக்கல்களில் மாட்டிக்கொண்டான். இதனால் வெறுப்புற்று, சிங்கள அரசின் ஆட்சியதிகாரச் சின்னமான புத்தரின் புனிதப்பல்லைக் கவர்ந்துகொண்டு, அவன் தன் துணைவர்களுடன் வடக்கே யாழ்ப்பாண அரசுக்குத் தப்பிச்சென்றான். அங்கு வெடிவிபத்தொன்றில் ஏற்பட்ட குழப்பத்தை அடுத்து நிகழ்ந்த கலவரமொன்றில் அவன் பரிதாபமாகக் கொல்லப்பட்டான்.
வழிபாடு
வீதிய பண்டாரத்தின் பெருவீரத்தையும் அஞ்சாமையையும் மதித்து யாழ்ப்பாண அரசால், அவனுக்கு ஒரு பள்ளிப்படைக் கோயில் அமைக்கப்பட்டது. இன்று அது கல்வியங்காடு சிவபூதவராயர் ஆலயமாக விளங்குகின்றது.
உசாத்துணை
பகுப்பு:இலங்கை மன்னர்கள்
பல்சார்பேட்டு
பல்சார்பேட்டுகள் (Polysorbates) என்பவை  சில மருந்துகள் மற்றும் உணவு தயாரிப்பில் பயன்படுத்தப்படும் பால்மமாக்கிகள் ஆகும். பெரும்பாலும் அழகுசாதனப் பொருட்களில் பயன்படுத்த அத்தியாவசிய எண்ணெய்களை நீர் சார்ந்த பொருட்களில் கரைக்கப் பயன்படுத்தப்படுகின்றன. சார்பிட்டாலின் வழிப்பெறுதியான எத்தாக்சிலேற்ற சார்பிட்டனை கொழுப்பு அமிலங்களுடன் சேர்த்து எசுத்தராக்கம் செய்து பெறப்பட்ட எண்ணெய் திரவங்களே பாலிசார்பேட்டுகள் எனப்படுகின்றன. சுகேடிக்சு, அல்கெசுட்டு, கனார்செல் உள்ளிட்டவை பல்சார்ர்பேட்டுகளின் பொதுவான வணிகப்பெயர்களாகும்.
எடுத்துக்காட்டுகள்
பல்லாக்சியெத்திலீனைத் தொடர்ந்து வரும் 20 என்ற பகுதி இம்மூலக்கூறிலுள்ள மொத்த ஆக்சியெத்திலீனின் (-(CH2CH2O)-) குழுக்களின் எண்ணிக்கையைக் குறிக்கும். பல்சார்பேட்டு பகுதியைத் தொடர்ந்து வரும் எண் மூலக்கூறின் பல்லாக்சியெத்திலீன் சார்பிட்டனுடன் தொடர்புள்ள கொழுப்பு அமிலத்தின் வகையைக் குறிக்கிறது. ஒற்றைலாரேட்டு 20 என்ற எண்ணாலும், ஒற்றை பால்மிடேட்டு 40 என்ற எண்ணாலும், ஒற்றை சிடீயரேட்டு 60 என்ற எண்ணாலும், ஒற்றை ஒலியேட்டு 80 என்ற எண்ணாலும் குறிப்பிடப்படுகின்றன.
புற இணைப்புகள்
பகுப்பு:கூழ்ம வேதியியல் பகுப்பு:உணவுச் சேர்பொருட்கள்
தேசிய நெடுஞ்சாலை 87 (இந்தியா)
தேசிய நெடுஞ்சாலை 87 (National Highway 87 (or NH 87) தென்னிந்தியாவில் உள்ள 🎁தமிழ்நாடு மாநிலத்தின் மதுரை-தனுஷ்கோடியை இணைக்கும் 154 கிலோ  மீட்டர் நீளம் கொண்ட தேசிய நெடுஞ்சாலை ஆகும்.
முகுந்தராயர் சத்திரத்திலிருந்து, தனுஷ்கோடி வரையிலான 5 கிமீ நீளம் கொண்ட நெடுஞ்சாலை 1964 தனுஷ்கோடி புயலின் போது முழுவதும் சேதமுற்றது. 2015-இல் மதுரை-பரமக்குடி வரையான 75 கிமீ நீளத்திற்கு இந்நெடுஞ்சாலை நான்குவழிச்சாலையாக மாற்றப்பட்டது.
பரமக்குடியிலிருந்து, இராமநாதபுரம் வரையான இருவழிநெடுஞ்சாலை அகலப்படுத்தப்பட்டது. மதுரை-விரகனூர் சுற்றுச்சாலையிலிருந்து மணலூர், புளியங்குளம், சிலைமான், திருப்புவனம், திருப்பாச்சேத்தி, இராஜகம்பீரம், பரமக்குடி போன்ற ஊர்களைத் தொடாமல், சுற்றுச்சாலை வழியாக இந்நெடுஞ்சாலை கடக்கிறது.
இந்த நெடுஞ்சாலையுடன் கொச்சி-தனுஷ்கோடியை இணைக்கும் தேசிய நெடுஞ்சாலை 49 மதுரையில் இணைகிறது.
வெள் இணைப்புகள்
பகுப்பு:தமிழ்நாட்டுப் போக்குவரத்து பகுப்பு:இந்திய நெடுஞ்சாலைகள் பகுப்பு:தமிழ்நாட்டில் தேசிய நெடுஞ்சாலைகள்
யாங் டி பெர்துவா மலாக்கா
மலாக்காவின் யாங் டி பெர்துவா அல்லது யாங் டி பெர்துவா மலாக்கா (ஆங்கிலம்: Malacca Governor; மலாய்: Yang di-Pertua Negeri of Malacca) என்பவர் மலேசிய மாநிலமான மலாக்கா மாநிலத்தின் ஆளுநர் எனும் அரசத் தலைவர் ஆவார். இவரை மாண்புமிகு (ஆங்கிலம்: His Excellency; மலாய்: Tuan Yang Terutama (TYT) எனும் மரியாதை அடைமொழியில் அழைப்பது வழக்கம்.
மலாக்கா மாநிலத்தின் தற்போதைய ஆளுநர் அலி ரோஸ்தாம் (Ali Rustam). இவர் 2020 ஜூன் 4-ஆம் தேதி பதவியேற்றார்.
பொது
யாங் டி பெர்துவா நெகிரி (ஆங்கிலம்: Yang di-Pertua Negeri; மலாய்: Yang di-Pertua Negeri) என்பவர்மலேசிய மாநிலங்களான பினாங்கு, மலாக்கா, சபா, சரவாக் ஆகிய மாநிலங்களின் ஆளுநரைக் குறிப்பிடும் பதவி.
நிர்வாகம்
மாநிலச் சட்டமன்றத்தில் யாங் டி பெர்துவா நெகிரியின் முக்கியமான செயல்பாடுகள்:
மலாக்கா யாங் டி பெர்துவா பட்டியல்
1957-ஆம் ஆண்டு தொடங்கி 2021-ஆம் ஆண்டு வரையிலான மலாக்கா மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
வெளி இணைப்புகள்
பகுப்பு:மலேசிய முடியாட்சி  பகுப்பு:மலாக்கா
வீ. அர்ச்சுனன்
'''வீ. அர்ச்சுனன்' (V. Arjunan'')(பிறப்பு 03 திசம்பர் 1927) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவண்ணாமலை மாவட்டம் இருங்கூர் கிராமத்தினைச் சேர்ந்தவர். அர்ச்சுனன் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்றத் தேர்தலில் ஆரணி சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். ''
மேற்கோள்கள்
பகுப்பு:திருவண்ணாமலை மாவட்ட நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:1927 பிறப்புகள்